Legal Document

Category: 37

Text:
117. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ  ΕΘΝΙΚΗΣ ΟΙΚΟΝΟΜΙΑΣ Αριθ.505353 της 14/17 Φεβρ.1989  (ΦΕΚ Β΄ 110) Σύσταση – συγκρότηση Υπηρεσιακού Συμβουλίου υπαλλήλων ΕΟΤ. Έχοντας υπόψη τις διατάξεις: α)Του Α.Ν.1565/50 όπως τροποποιήθηκε με το Νόμ.1624/51. β)Του άρθρ.14 του Νόμ.1586/1986. γ) Του άρθρ.8 του Π.Δ.611/1977. δ)Τη με αριθ.Υ587/23.6.88 απόφ. του Πρωθ. (ΦΕΚ 441/τ.Β/24.6.88) καθορισμός αρμοδιοτήτων στον Αναπλ. Υπουργό Εθνικής Οικονομίας Ν. Σκουλά, αποφασίζουμε : 1.Συνιστούμε στον ΕΟΤ Υπηρεσιακό Συμβούλιο που συγκροτείται ως εξής : α)Από τρεις μονίμους υπαλλήλους με βαθμό Α΄ προϊσταμένους Διευθύνσεων, από τους οποίους ο ένας ορίζεται πρόεδρος, με τους αναπληρωτές τους μονίμους υπαλλήλους με βαθμό Α΄. Σε περίπτωση απουσίας ή κωλύματος του Προέδρου στο Συμβούλιο προεδρεύει ένα από τα τακτικά μέλη του Συμβουλίου. β)Από δύο αιρετούς εκπροσώπους των υπαλλήλων με τους αναπληρωτές τους. 2.Όταν το Υπηρεσιακό Συμβούλιο κρίνει πειθαρχικές υποθέσεις, Πρόεδρος του Συμβουλίου είναι ο Γενικός Γραμματέας του ΕΟΤ, με αναπληρωτή τον τακτικό Πρόεδρο του Συμβουλίου. 3.Γραμματέας του συμβουλίου ορίζεται υπάλληλος του ΕΟΤ με Β΄ βαθμό τουλάχιστον. 4.Οι υποθέσεις που εκκρεμούν στο υφιστάμενο υπηρεσιακό συμβούλιο και για τις οποίες δεν έχει ληφθεί απόφαση, κρίνονται από το υπηρεσιακό συμβούλιο που συνιστάται με την απόφαση αυτή. Σελ.64,908(β) Τεύχος 1155-Σελ.48